SET บ่ายดิ่งต่อ 19 จุด หลุดแนวรับ 1,620 จุด วิตกการเมืองไทยไม่ชัดเจน-รับปัจจัยลบตปท.
SET บ่ายดิ่งต่อ 19 จุด หลุดแนวรับ 1,620 จุด วิตกการเมืองไทยไม่ชัดเจน-รับปัจจัยลบตปท. โดย ณ เวลา 14.36 น. อยู่ที่ 1,617.485 จุด ลบ 19 จุด หรือ 1.16% สูงสุดที่ 1,632.23 จุดต่ำสุดที่ 1,616.88 จุด มูลค่าการซื้อขาย 1.91 หมื่นล้านบาท
20 พ.ย. 2561

ผู้สื่อข่าวรายงานว่า ดัชนีตลาดหุ้นไทย ณ เวลา 14.36 น. อยู่ที่ 1,617.485 จุด ลบ 19 จุด หรือ 1.16% สูงสุดที่ 1,632.23 จุดต่ำสุดที่ 1,616.88 จุด มูลค่าการซื้อขาย 1.91 หมื่นล้านบาท
สำหรับปัจจัยที่ส่งผลให้ดัชนีปรับตัวลงแรงคาดว่ามาจากแรงขายในหุ้นขนาดใหญ่ รับปัจจัยลบในต่างประเทศ และความไม่แน่นอนของทางการเมือง
โดย บล.ฟิลลิป (ประเทศไทย) ระบุในบทวิเคราะห์ว่า บ่ายนี้คาดดัชนีหุ้นไทยยังมีโอกาสปรับตัวลงต่อจาก Sentiment รอบด้านที่ยังดูไม่ดี ท่ามกลางแรงกดดันจากประเด็นสงครามการค้าสหรัฐฯ-จีน และ Brexit
ขณะที่การเมืองภายในยังมีความไม่แน่นอน ล่าสุด กกต.จะทำการแบ่งเขตเลือกตั้งใหม่ โดยมีกำหนดเสร็จสิ้นภายใน 30 พ.ย. นี้ จึงแนะนำติดตามผลการประชุม ครม. ในวันนี้ซึ่งอาจมีหารือถึงปฏิทินวันเลือกตั้งที่รัฐบาลได้ประกาศไว้ก่อนหน้านี้ ทั้งนี้ คาดตลาดหุ้นในช่วงบ่ายยังซึมตัวต่อ ให้แนวรับไว้ที่ 1,620 จุด แนวต้านให้ไว้ที่ 1,635-1,640 จุด
10 อันดับหุ้นกดดัชนี

ที่มา ASPEN